Medarbejderne hos Color Print i Vadum er dybt bekymrede over fremtiden, efter at firmaet er blevet erklæret konkurs.

De ansatte hos Color Print er dybt chokerede efter at firmaet er blevet erklæret konkurs. Det fortæller Bo Madsen, faglig konsulent HK Nordjylland. - Størstedelen af de ansatte er udlært inden for grafik, trykkeri og bogbinderi og det er områder, hvor det er meget svært at finde arbejde, hvis der ikke findes en løsning inden 30 dage, siger han. For et år siden var der 330 ansatte i virksomheden. Kuratoren i Color Prints konkursbo forklarer, at konkursboet vil forsøge at få drevet Color Print videre, mens det forsøges at sælge aktiviteterne. -Vi vil gøre alt for at drive color print videre, mens vi forsøger at sælge aktiviteterne, siger kurator Christian Jul Madsen.